Den sydfynske sidste skanse tager endnu en sæson\nWebredaktør, udgivet d. 21. marts, 2020\nSophie Amalie Moth bliver endnu en sæson i Skanderborg Håndbold.\nMoth, som Sophie kaldes i daglig tale, kom til Skanderborg inden den indeværende sæson, efter hun i nogle sæsoner havde markeret sig som en af de bedste målvogtere i 1. Division. Moth har siden hun kom virkelig gennemgået en flot udvikling, og hendes hårde arbejde kombineret med det at stå i mesterlære hos Monika Kongsgaard og målvogtertræner Kent Jæger har rykket hende meget. Dette kom blandt andet til udtryk da hun i hektisk slutfase i TV kampen mod Horsens kom ind og bidrog med mange fine redninger.\nMoth begrunder selv valget for at blive endnu en sæson i Skanderborg:\n”Jeg har valgt at tage en sæson mere i Skanderborg, da jeg er glad for holdet og klubben. Skanderborg har nogle super gode rammer både på- og udenfor banen. Jeg føler, at jeg har udviklet mig og håber, at det vil fortsætte sådan næste sæson. Derudover er vi et spændende hold på mange måder, hvilket jeg er glad for at være en del af og fortsat skulle være”.\nVi er utrolige glade for i Skanderborg håndbold at vi har fornøjelsen af Moth endnu en sæson og ser frem til det fortsatte samarbejde. Vi har stor tro på at Moth kan lægge flere lag på hendes spil i de kommende sæsoner.


Anmedelse: Den farveløse Tsukuru Tazakis pilgrimsår (Bog) | KSHDKS BØGER\nAnmedelse: Den farveløse Tsukuru Tazakis pilgrimsår (Bog)\nmaj 31, 2015 ~ kshdk93\n“Tsukuru Tazaki og hans fire venner er udadskillelige gennem gymnasietiden. De tre drenge og to piger udgør den perfekte gruppe og vil altid høre sammen – forestiller de sig. Men kort tid efter gymnasiet slår de fir venner hånanden af ham. Noget er sket, men ingen af dem vil fortælle ham, hvad det er.\nSeksten år senere fortæller Tsukuru sin veninde Sara om den skygge, vennernes afvisning har kastet over hans liv. Hun foreslår, at han opsøger de gamle venner og opklarer det mysterium, som har hjemsøgt ham siden dengang. Kun på den måde kan han ifølge hende forsone sig med sin fortid og åbne sig for en ny fremtid”\nJeg kender ikke meget til Murakamis forfatterskab, for mange år siden læste jeg en af hans andre bøger da en fyr jeg var vild med, var vild med den og det gav mig derfor noget vi kunne snakke samme om, høhø.\nJeg lagde mærke til Den farveløse Tsukuru Tazakis pilgrimsår flere gange på biblioteket, og det var særligt forsiden der interesserede mig så efter at jeg havde læst Helle Helles bog tænkte jeg at den skulle have en chance.\nJeg ved ikke hvad jeg forventede, men jeg var ikke skuffet på nogen måde. Murakami har en helt speciel, malende og opmærksomhedskrævende skrivestil hvilket jeg rigtig godt kan li.\nBogen har klart givet mig blod på tanden, i forhold til at læse mere fra samme forfatter, så hvis i har nogen forslag til hvilke af hans bøger jeg bare må læse så smid dem endelig i kommentarfeltet!\nVille jeg anbefale den til nogen? Ja. Jeg tror ikke det er en bog for alle, og det er en bog der skal have tid og som man rent indholdsmæssigt ikke skøjter igennem, men det har ofte også sin plads og værdi.\n< Previous Fredagslyd – Of Monsters and Men – Little Talks (Musik)\nNext > Anmeldelse: Eleanor og Park (Bog)\n2 thoughts on “Anmedelse: Den farveløse Tsukuru Tazakis pilgrimsår (Bog)”\njuni 1, 2015 kl. 5:41 am\nDu bør læse 1Q84-trilogien… den er virkelig nice.\nJeg læste også Norwegian Woods for to uger siden – den er også rigtig god, men meget melankolsk hele vejen igennem.\nMurakami har en magisk måde at få ligegyldige ting (eller ting som virker ligegyldige og selvfølgelige) til at lyde enormt spændende på 🙂\njuni 1, 2015 kl. 7:36 am\nEn af mine veninder foreslog Norwegian Woods som jeg regner meget med at samle op, men nu tror jeg 1Q84 ryger med hvis biblioteket har den :D!\nMurakami skriver i den grad meget specielt, så glæder mig til at læse mere af hans forfatterskab :)!


SeaDream luksuskrydstogt | Oplev det østlige Middelhav\nKrydstogt med SeaDream til unikke destinationer, 5-12 dage\nLuksuriøst, men afslappet og hyggeligt. Sådan er det at sejle med SeaDream, hvor I bliver forkælet med gastronomiske retter, udsøgte vine og sublim service om bord. Tag med på krydstogt til skønne øer og unikke byer i det østlige Middelhav.\nRuterne er vidt forskellig - nogle starter ud fra Venedig eller Dubrovnik. Andre fra Athen, Malta eller Rom. Og nogle slutter i en anden by end den, krydstogtet startede fra. Flyrejsen skal I ikke tænke på, den sørger vi også for.\nUanset hvilken rute I vælger får I en kombination af oplevelser med antikke seværdigheder og masser af historie til en perlerække af skønne steder og kan samtidig se frem til god tid til at nyde livet og romantikken undervejs.\nkorinthkanalen og grækenlands skønhed\nKorinthkanalen skærer gennem den smalle Korinthtange, og heldigvis er SeaDreams skibe så små, at de kan sejle gennem den blot 25 meter brede kanal. Stå på dækket og kig op ad de, til tider, 80 meter høje sider.\nI sejler også ind til nogle af de smukkeste græske øer og byer i det østlige Middelhav. Mykonos, der byder på nogle af de bedste strande i Grækenland. Den bilfrie ø Hydra, hvor stilheden er markant! Den hellige ø Patmos med pragtfuld natur. Den smukke fæstningsby Monemvasia på Poleponnes og Santorini, der nok er et af det mest fotograferede steder i Grækenland. På Mykonos kan I udforske de smukke smalle gader eller nyde en ouzo på en taverna ved havnen.\nSeaDream besøger også Kamares, Itea, Nafphlion, Elafonisos på Kreta og andre postkort smukke steder i Grækenland.\nKroatiens kystlinje er berømmet for dets skønhed. Vælg en rute, hvor SeaDream f.eks. sejler til den mondæne ferieby Hvar med imponerende bygninger, havnepromenade og fashionable butikker. Øen Korcula skulle efter sigende være Marco Polo’s fødested, og byder på små laguner og isolerede strande. Rovinj er kendt for et historiske centrum med smalle gader, smalle huse og små torve. Øen Mljet og den smukke nationalpark.\nOg så skal I ikke snydes for den charmerende og naturskønne Dubrovnik, som var et vigtigt kulturcentrum i middelalderen.\nMontenegro, italien og frankrig\nKotor i Montenegro er på UNESCOs liste over verdens kulturarv. Den ligger helt unikt i bunden af en fjord, omkranset af bjerge. Udnyt dagen med at besøge byens attraktioner. I Italien kan I glæde jer til uendeligt smukke og farverige huse i Amalfi og Positano, dramatiske kystlinjer ved Capri, stranden ved Sorrento og i Giardini-Naxos på Sicilien og sidst, men ikke mindst, eksklusive Porto Cervo og fæstningsbyen Gallipoli.\nFrankrig hører nok mest under krydstogter i det vestlige Middelhav. Men på en enkelt afgang sejler SeaDream til St. Tropez og slutter i Nice. Udnyt muligheden, og forlæng med ekstra dage ved den franske riviera.\nFORLÆNG REJSEN I VENEDIG, dubrovnik eller athen\nIkke mange byer kan sammenlignes med Venedig. Byens charmerende kanaler, Dogepaladset, Markuspladsen, romantik og karnevalsmasker er i en klasse for sig. Athen kan til gengæld byde på Akropolis, templet Panthenon og Plaka, der er Athens gamle idylliske bydel med smalle gader, hyggelige taverner og små butikker.\nDubrovnik består ikke kun af gamle tykke mure og fæstningsværker. Her er stemningsfulde torve, små idylliske gader og hyggelige cafeer. Og tag endelig svævebanen til Srdj bjerget, hvor der er en enestående smuk udsigt over Dubrovnik og Elafitiøerne.\nBliv lidt længere eller kom nogle dage før skibet sejler og oplev lidt mere. Tal med vores rejsekonsulenter om at forlænge rejsen.\n01.09.20 Vis rute 12 60.000-62.000\n30.09.20 Vis rute 11 56.000-58.000\n4-11 nætters krydstogt i en Yacht Club kahyt, dæk 2-4 på SeaDream Yacht Club


Udendørs miljø – Ejendomsmessen\nEl- biler til arbejdsbrug\nNomaco A/S er nordens førende leverandør af MELEX el-arbejdsbiler og andre miljørigtige maskiner til den professionelle Vej & – park sektor. Melex el-kørertøjer bruges primært til nærtransport af personer og ”lettere” gods – op til\nSTIGA er en førende fabrikant af havemaskiner, og vi tilbyder et bredt sortiment herunder frontmonterede ridere, havetraktorer og batteriserier til professionel vedligeholdelse af plæner og andre udendørs arealer hele året rundt. Tradition, kvalitet og ydeevne\nEgholm A/S udvikler, producerer og markedsfører redskabsbærere, som holder veje, parker og udendørs arealer rene og indbydende hele året rundt. Egholm maskiner er fremstillet af håndværkere i Danmark og anvendes i byer og parker i\nByernes infrastruktur udvikler sig hele tiden, og antallet af mennesker, der benytter de offentlige rum, er støt stigende. Derfor har vi skabt Saferoad Citylife, som skal bidrage til byernes velstand og udvikling med et bredt\nSpecialudviklet batteriserie med kapacitet på mere end en hel arbejdsdags kontinuerligt arbejde. Stort redskabssortiment. Multifunktionalitet – ét batteri til flere redskaber. Lav vægt, lave vibrationer, lav støj og ingen giftige udstødningsgasser med minimal slidtage på\nMed mere end 330 års nytænkning og passion leverer Husqvarna skov-, park- og haveprodukter til fagfolk. Vi lader høj ydeevne møde brugervenlighed og sikkerhed, hvilket gør dig klar til at løse opgaven effektivt. Husqvarna tilbyder\nHAGS er en verdensomspændende virksomhed med branchens største sortiment inden for leg, sport, park udstyr og andre udendørs aktiviteter. Vi er glade for at kunne dele vores viden med vores kunder og tilbyde vores hjælp\nCADO skaber arkitekttegnede uderum og legepladser, der bidrager til børns udvikling og læring gennem leg, bevægelse og forståelse. Vi har i mange år designet, produceret og leveret legepladser, sports- og bevægelsesprojekter og uderum med professionel\nMiljøvenlig ukrudsbekæmpelse og rensning af overflader, fliser, træ, beton, asfalt, tagpap , kunstgræs mm. Der bruges INGEN kemiske midler eller HØJRYK, kun vand. Den total grønne løsning.\nGaria Utility’s vejgodkendte el-arbejdsbil er bygget af de bedste europæiske komponenter. Den er designet, udviklet og produceret i Danmark med fokus på den skandinaviske designtraditions principper omkring kvalitet og funktionalitet – holdbarhed og komfort. Den\nCramer batteridrevne havemaskiner\nDistributør af Cramer batteridrevne havemaskiner\nSPECIALISTER I INDRETNING AF UDEMILJØER Hos Lekolar er vi specialister i design og indretning af udemiljøer. Vi tilbyder komplette løsninger i samarbejde med førende producenter af fitness- og parkourmøbler, naturleg og samværsmøbler. Vores landskabsarkitekter kan\nDALPIN® – Dansk Legepladsinspektion\nVi udfører lovpligtig inspektion af legepladser, multisportsbaner, skaterområder, parkourbaner og outdoor fitness redskaber. Formålet med hovedinspektionerne er at beskrive alle offentligt tilgængelige redskabers sikkerhedsmæssige og vedligeholdelsesmæssige tilstand i henhold til de til enhver tid gældende\nHaunstrup Møbler producerer udendørsmøbler i høj kvalitet til ejendomsejere, arkitekter, anlægsgartnere, administratorer, ejerforeninger m.m. Vi er fleksible og tilpasser os kundens ønsker selvom de ofte rækker ud over vores eksisterende produktudvalg og services. Møblerne produceres\nRenz A/S udvikler, producerer og markedsfører Renz postkasseanlæg, pakkepostanlæg til virksomheder og pakkeanlæg til Click & Collect samt MEFA postkasser og pakkepostkasser. Alle produkter i høj kvalitet, flot design og med vægt på sikkerhed og\nQ-Park er specialister i parkering. Vi fører effektiv parkeringskontrol med dine P-pladser – eller du kan vælge helt at overlade driften af dine P-pladser til os. Sammen finder vi den helt rigtige løsning til dine\nBIOBAG ZENZO er leverandør af kvalitetsprodukter. Vi har specialiseret os i miljøprodukter til affaldshåndtering, herunder fuldt komposterbare og bionedbrydelige bioposer og moderne byrumsinventar. I MILJØ arbejder vi på at forbedre vores miljø med produkter inden\nPWS Danmark er blandt Danmarks førende indenfor udvikling, produktion og salg af fremtidsorienterede affaldsløsninger til effektiv indsamling af affald og genanvendelige fraktioner. Vores kerneprodukter er 2- og 4 hjulede affaldsbeholder fremstillet i plast, som produceres


Hvordan at lægge loft over en Meter sokkel - Angelispress.com\nDIY: Fascia og etageadskillelsen udskiftning\nTyper af industrielle kompressor anvendelser\nHvordan man laver værktøjet håndtag med en Tang\nSådan Fix tekstureret gips vægge\nFejlfinding en Dirt Devil poseløse hurtig Vac\nHvordan at lægge loft over en Meter sokkel\nEn elmåler socket vedrører sæt af terminal lugs og klip inde en elmåler kassen. Det er del af boksen meter, hvor du tilslutter en elmåler. Soklen er opdelt i to områder--den nederste halvdel og den øverste halvdel. Den øverste halvdel indeholder klip og kabelsko, der modtager kabel kører fra elselskab. Den nederste halvdel holder klip og kabelsko hvor de kører fra panelet elektriske kabler er tilsluttet. For at cap en meter sokkel, skal du tilslutte elmåler, bageste ende først, på måleren socket.\n•Look i den rund åbning foran boksen meter. Se nærmere på de to par af terminal lugs liggende støder op til hinanden. Bemærk, at hvert par har to lugs, der er lodret justeret til hinanden. Se stikben bag den elmåler og observere, at hver af disse tænderne vil slutte til en matchende klip på meter sokkel.\n•Sæt dem afslappet elmåler på en flad overflade med sin glaskuppel, vender opad. Grab den elmåler af sin glaskuppel, derefter holde måleren oprejst direkte foran boksen cirkulære meter åbning, med kuplen vender mod dig. Ser på de bogstaver og tal på måleren skiven sikre måleren ikke er hovedet ned.\n•Skub bagsiden af måleren langsomt ind i åbningen. Tillade hver af de fire stikben til at glide ind i hvert klip i meter sokkel. Skub måleren på stikket, indtil måleren er stramt monteret. Tryk på den metal dome let at Sørg for måleren sidder korrekt.\n•Udskift måleren boks dække eller vedhæfte den cirkulære klemme omkring måleren. Kontakt din lokale el-selskab for at forsegle måleren.\nKontakt din lokale el-selskab for at lære de forordninger, der gælder, når du installerer en elmåler.\nRør aldrig ved lugs og stikben på måleren socket at undgå elektriske stød.\nHenvise opgaven til en elektriker, hvis du ikke ønsker at tage nogen risiko, eller hvis du støder på problemer.\nHvordan man Wire en loft lys Fixture\nHvordan til at lægge sten Over et landskab slips\nHvordan du udskifter et loft udluftningsanordning dække


Peter og Julius taler ud til fyldt multisal - Dianalund\nDet hele startede med sammenligninger\nJulius havde fået læst 3. bog om Harry Potter højt af sin far i 3. klasse og glæder sig til at fortælle det ovre i skolen, da han opdager en af hans klassekamerater sidder i klassen og læse den 5 bog på engelsk. Matematik går det også sløjt med, i det hele taget er skolen ikke den store succes for Julius.\nBasketball og den første øl\nJulius starter som 13 årig til basketball hvor han hurtigt får succes blandt andet på grund af sin højde. Her møder han sin første kæreste der er to år ældre end ham, hun både ryger og drikker øl. Julius overskrider her sine egne grænser for at blive en del af det nye fællesskab, og går fra at være den lidt stille og søde dreng til den mere rapkæftede og seje. Han ser på hvad de andre kan lide og former sig selv herefter.\nÅben dørene for jeres børns venner – men Don’t Panic\nJulius var mødtes med vennerne udenfor hallen en kold tirsdag aften for at drikke. De havde valgt at drikke rent alkohol for at få en hurtigere virkning og måske lidt varme i kroppen. Julius kunne dog godt se på sine venner det ikke rigtig hjalp, så som noget helt natuligt inviterede han dem hjem. Har ringede endda i forvejen til sin far for at høre om det var ok, hvilket det selvfølgelig var. Da Peter lidt senere kommer ned i kælderen med rød saftevand og popcorn til Julius og hans venner, banker han på. Nu kan han bag døren høre et “Shit – det er Myginds far” og klirrene flasker, Julius åbner nu døren på klem og giver sin far et kæmpe kompliment. Vær altid mistænkelig hvis dit barn roser dig – Citat: Peter Mygind.\nAlkohol var ikke blevet diskuteret derhjemme endnu da Julius stadig kun var 13, så det kom som en stor overraskelse da det viste sig han var fuld. Det er så her Peter anbefaler man ikke går i panik men prøver at bevare fatningen. Spørg barnet så roligt som muligt: “Har du drukket alkohol?”. Det øger mulighederne for et sandt svar, og en videre dialog.\nNytårsaften et halvt år efter\nSelvtillid forøges af alkoholen hos Julius, men han går fra festen fordi han er blevet for fuld. Egentlig havde han bare lyst til at lægge sig under en busk, trods -11 grader, han vælger dog at ringe hjem. Da er kl. 22.45 og han bliver hentet uden skældud, selvom der skal stor overvindelse til med andre ord mange dybe vejrtrækninger. Peter og hans kone var sikre på at de var tæt på ham, men de havde overset manglen på selvtillid.\nFrihed fra sin egen hverdag\nEn dag ringer en ven og spørger om de ikke skal prøve at ryge hash sammen, hvortil Julius svarer: “Jamen, selvfølgelig”. Julius får en følelse af at blive fuldt accepteret af sin ven, da det er vennen der ringer til ham og tilbyder at de skal ryge hash. Allerede efter hans første joint opdager han, at det giver ham følelsen af frihed fra hans egen hverdag, men også frihed fra hans manglende tillid til hans egen formåen og udseende. Denne første gang får han røget alt for meget og ender med at blive delvist båret af hans ekskæreste som finder ham helt apatisk, mens “vennerne” ikke hjælper ham. Julius finder ud af at hash er et stof der kan hjælpe ham, hvis bare han nøjes med at tage det en gang imellem. Men det vender hurtigt til at han ryger en gang om måneden, som også ret hurtigt bliver til hver weekend. Lidt efter lidt bliver det til, når der ikke ryges er hverdagen næsten ikke til at holde ud. Han går stille og roligt fra at være sjov og kærlig til indadvendt og med en hættetrøje der dækker hele ansigtet. Hans forældre synes at han er blevet noget sær, men de tilskriver det hans teenageår og forestiller sig det bare er en periode Julius skal igennem.\nVeninde kontakter forældrene\nEn af Julius tidligere veninder ringer og fortæller om misbruget til hans forældre, som først leder efter hash, da de er desperate og panikker. De finder en klump som lægges frem på spisebordet og Julius konfronteres, som svarer med “Har i været inde på mit værelse?”. De ender med at planlægge en uge på et afvendingsprogram, og Julius deltager nødttvunget. Han får også noget ud af det men nægter dog at fortælle det. Selvom man som Peter Mygind har vundet “VM i kærlighed” bliver han nødt til at bede om hjælp til Julius.\nJulius nye venner kender en pusher med mange andre muligheder. MDMA giver ham følelsen af at være konge af kærligheden med masser af glæde og overskud, så nu behøver kroppen ikke at producere dopamin mere. Og dermed bliver mulighederne for depressioner og nedtrykthed større. Forskningsresultater har vist at der kæmpe forskel i hvor meget MDMA der er i. Den ene pille kan der være 2 mg og den anden 266 mg og de er fuldstændig identiske af udseende. Der puttes samtidig rottegift i for få trukket blodårerne sammen så blodet kommer hurtigere rundt i kroppen.\nDet bliver tiltagende værre og Julius forældre kontakter SSP. Julius indvilger for så bakker forældrene vel lidt tilbage, hvilket de også gør. Men Julius er hård til mødet med SSP konsulenten, som indleder med at spørge: “Er du egentlig glad?”. Der bliver ikke sagt noget i flere minutter, hvorefter Julius bryder sammen. Herefter starter en langsom proces, hen imod at komme ud af misbrugene (Hash, Kokain, MDMA og Alkohol).\nEndelig på vej ud\nJulius begynder at gå til psykolog og bliver i den forbindelse udredt for ADD. Julius er nu begyndt på HF, Julius slutter af med nogle af sætninger han bruger når han kæmper med store humørsvingninger, indlærings- og hukommelseproblemer og depressioner. “Den enste der egentligt har ansvaret for dig, er dig”, “Det er dig der skal bede om hjælp”, “Det er dig der skal turde at være dig selv, respektere dig selv og lytte efter dig selv”. En fjerde sætning fra Julius er: “Hvad skal du bruge det til, når du fortæller dig selv, du ikke er god nok?”.\nHusk dig selv, at du sagtens kan sige nej, og sagtens kan bede om hjælp med alt det du kæmper med. “Jeg kæmper stadig med lysten til det hurtige lykkefix som stadigvæk er der, jeg regner med at skulle kæmpe med denne lyst resten af mit liv”. Slutter Julius foredraget af med..\nLæs mere om arrangørerne her\nOg læs mere her om sejtatsigenej-foreningen\nPeter når inden foredraget at få en snak med den lokale betjent i Dianalund\nMultisalen var fyldt\nDianalund B&U Kultur præsenterer sejtatsigepnej gruppen\nDe fortæller om deres arbejde med at få budskabet ud\nSSP er medarrangører og byder velkommen til Peter og Julius\nDer suppleres rigtig godt fra begge sider\nDer var alvor\nJulius fortæller ærligt om hvordan han oplevede sin mangel på selvværd, til trods for et meget kærligt hjem\nEt billede på hvordan Julius så ud efter indtagelse af alt for meget Hash\nMen der er også plads til mange gode grin\nEt bevægende og foredrag


Sunparks Oostduinkerke - Plopsaland i Nieuwpoort-Bad til Bedste Pris-garanti | Agoda.com\nPolderstraat 158, Nieuwpoort-aan-Zee, Nieuwpoort-Bad, Belgien, 8670 - Rigtig god placering - Se på kort\nMere om Sunparks Oostduinkerke - Plopsaland\nMed en praktisk beliggenhed i Oostduinkerke er Sunparks Oostduinkerke et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nSunparks Oostduinkerke tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Dette hotels bedste faciliteter omfatter restaurant, butikker, cykeludlejning.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda opvarmning, fjernsyn, mikroovn, badekar, siddeområde, der vil glæde selv den mest kvalitetsbevidste gæst. Hotellet tilbyder mange unikke fritidsaktiviteter, som indendørs pool, fiskeri, spa, massage, legeplads. Med sit tilbud om et afslappende og problemfrit ophold hver gang er Sunparks Oostduinkerke det kloge valg for rejsende til Oostduinkerke.\nDu bedes give Sunparks Oostduinkerke - Plopsaland besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse.


Alle restauranter i Charles Town Restauranter i nærheden af Paddy's\nAlle aktiviteter i Charles Town Aktiviteter i nærheden af Paddy's\nUSA West Virginia (WV) Charles Town Restauranter i Charles Town Paddy's\nNr. 18 af 42 Restauranter i Charles Town $$ - $$$\nAmerikansk, Irsk, Bar 210 E Liberty St, Charles Town, WV 25414-1824+1 304-725-4999Website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 3,5 84 anmeldelserFremragende29 %Rigtig god36 %Gennemsnitlig20 %Dårlig10 %Frygtelig5 %6 dage siden“Ok”2 uger siden“Nice spot”Restaurantens åbningstider + Tilføj åbningstiderKØKKENER Amerikansk, Irsk, Bar, Pub PRIS $$ - $$$VURDERINGER ServiceMadGod prisStemningPLACERING 210 E Liberty St, Charles Town, WV 25414-1824Alle oplysninger Forbedr denne registreringEr der gode glutenfri retter på denne restaurant?Ja Nej Ved ikke Er denne restaurant god til middag?Ja Nej Ved ikke Er denne restaurant god til en aften i byen?Ja Nej Ved ikke Er denne restaurant god til frokost?Ja Nej Ved ikke Tager denne restaurant imod reservationer?Ja Nej Ved ikke Er denne restaurant god til brunch?Ja Nej Ved ikke Er denne restaurant familievenlig?Ja Nej Ved ikke Er denne restaurant egnet for børn?Ja Nej Ved ikke Er denne restaurant god til store grupper?Ja Nej Ved ikke Tilbyder denne restaurant takeaway?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelse\nMedlemsvurdering Fremragende25Rigtig god28Gennemsnitlig17Dårlig9Frygtelig5Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (40)Engelsk (84)Sprog Dansk (40)Engelsk (84)\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejhollyanne79Morgantown, West Virginia2110Anmeldt 6 dage siden fra mobile enheder OkHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejsvjanisBeachwood, Ohio15854Anmeldt 2 uger siden Dejligt stedHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejCatherine B3Anmeldt 18 maj 2017 Langsom service og dårlig madMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Tak for din vurdering.\nDavid KRanson, West Virginia16Anmeldt 17 maj 2017 Irish Pub with HistoryGoogle Oversæt MereTak, David K VirginiaNanVirginia5245Anmeldt 8 maj 2017 CozyGoogle Oversæt MereTak, VirginiaNan Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejDanny S61Anmeldt 3 marts 2017 Rejer og grynHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejKimberly WGastonia, North Carolina206Anmeldt 14 januar 2017 Fantastisk burgerHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejGinny1234_567822460Anmeldt 15 december 2016 Fantastisk atmosfære, kunne lide madenMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nNikki M165Anmeldt 12 oktober 2016 Good Irish cuisineGoogle Oversæt MereTak, Nikki M Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejGrahammeadstBurke, Virginia1610Anmeldt 23 september 2016 God pub stemningHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nOpdaterer listen... I nærheden Restauranter i nærhedenThe Mediterranean Grille & Steakhouse356 anmeldelser 0,31 km væk Ortega's Taco Shop37 anmeldelser 0,6 km væk Final Cut Steakhouse123 anmeldelser 0,93 km væk Sumittra Thai Cuisine29 anmeldelser 0,35 km væk Seværdigheder i nærhedenHollywood Casino at Charles Town Races865 anmeldelser 0,96 km væk Old Opera House15 anmeldelser 0,18 km væk Charles Town Visitors Center9 anmeldelser 0,2 km væk Jefferson County Courthouse10 anmeldelser 0,18 km væk Spørgsmål og svarFå hurtige svar fra personale og tidligere besøgende på Paddy's.Bemærk! Dit spørgsmål vil blive offentliggjort på siden Spørgsmål og svar.Retningslinjer for indlægSendBekræftelse: Forbedr denne registrering\n210 E Liberty St, Charles Town, WV 25414-1824 Placering:


Styr på produktdata\nSkub data hurtigere ud på tværs af mange kanaler\nSmart produktkatalog funktion\nNem adgang til produktdata\nFuld kontrol med datakvaliteten\nSikkerhed for opdaterede sprogversioner\nJeres produktdata skal være ens overalt. Men jo flere kanaler, I sælger på, desto mere kompleks er opgaven. Med en PIM-løsning fra NORRIQ får du en overlegen og intelligent løsning til at distribuere produktdata på tværs af mange forskellige kanaler.\nHar din virksomhed udfordringer med at distribuere produktdata i flere kanaler og medier? Det skyldes typisk, at I lagrer data i flere systemer. Med en PIM-løsning får du samlet I alle produktdata ét sted, i én version, som nemt kan bruges mange forskellige steder.\nSaml al produktdata ét sted\nNem oprettelse og opdatering af data\nProblemfri distribution af produktdata i mange kanaler og medier\nSikkerhed for korrekt, konsistent og opdateret produktdata overalt\nFuld kontrol med hvem der opretter og bruger hvilke produktdata hvor\nTidsbesparende genbrug af data\nSlip for at oprette nye data om et produkt for hver kanal\nNemmere end nogensinde at introducere nye produkter\nMed NORRIQ kan du vælge mellem to PIM-løsninger. Det giver dig mulighed for at vælge den løsning,\nder bedst passer til din virksomheds behov.\nLÆS MERE OM NORRIQ XPI\nVores PIM-løsninger skaber værdi i virksomheder som bl.a:\nStart her - få en demo\nNORRIQ styrker sin position overfor produktionsvirksomheder 1. september 2017\n6 gode råd: Sådan fik Plantorama succes med BI 17. august 2017\nSådan undgår du at dine data bliver kidnappet 16. maj 2017\nMicrosoft Dynamics NAV NAV Microsoft Dynamics C5 ERP C5 CRM BI Business Intelligence Invoice Workflow Navision


Nyhedsbrev fra universitetsledelsen nr. 7/2014\nDu er her: AU Om AU Ledelse Universitetsledelsen Nyhedsbrev fra universitetsledelsen 2014 Nyhedsbrev fra universitetsledelsen nr. 7/2014\nBrian Bech Nielsen og Mette Thunø kommenterer i et indlæg på den aktuelle debat om adgangskrav og talentforløb.\nHer skriver de blandt andet:\n"Det kan ikke udelukkes, at Aarhus Universitet med tiden indfører minimumskrav til adgangskvotienten på nogle af de bacheloruddannelser, som ikke har ét i dag. Men det bliver ikke som en generel grænse på tværs af hele universitetet… Det er afgørende, at vi stiller tydelige krav til ansøgerne. Men en lav karakter i historie har ikke nødvendigvis nogen betydning for, om man bliver en god kemistuderende – eller vice versa. Derfor kan løsningen være, at vi skal arbejde med fagspecifikke adgangskrav".\nMichael Goodsite takker af som institutleder\nEfter tre år som leder af AU Herning har Michael Goodsite valgt ikke at genansøge stillingen, når hans kontrakt udløber til juni.\nI stedet skifter han til en stilling som institutleder ved Syddansk Universitet på Fyn, hvor familien er bosat.\nMichael Goodsite har i sin tid på AU Herning gjort en stor indsats for at opbygge forskningsmiljøet og styrke kontakten til erhvervslivet.\nAnsættelsesprocessen til institutlederstillingen ved AU Herning er i gang, og det er endnu ikke afgjort, hvem der overtager posten.\nStor forskningskonference tager form\nEuroscience Open Forum (ESOF) 2014 i København den 21.-26. juni tager for alvor form. Programmet er på plads.\nProgrammet for denne store forskningsevent har fem overordnede spor.\net forskningspolitisk spor\net Science in the City-spor\nESOF tiltrækker forskere, forskningsledere, politikere, folk fra forskningsorganisationer, erhvervsfolk og journalister fra hele verden. De fire førstnævnte programspor henvender sig til deltagerne på selve ESOF, mens Science in the City-delen er for den brede befolkning. Aarhus Universitet vil være repræsenteret ved en række talere på ESOF, og universitetet har også forskellige aktiviteter og en stand på Science in the City-delen.\n11.-13. marts: besøg fra Groningen Universitet\nUniversitetsledelsen, 7. marts 2014\n1392841 / i40


Plejepersonale SSA og SSH søges til Nørager Friplejehjem\nPÆDAGOG – ERGOTERAPEUT – OG SYGEPLEJERSKE SØGES TIL VORES NYE FRIPLEJEHJEM I NØRAGER!\nBesøgs-baby på Plejecentret Birketoft\nPå Birketoft har vi den fornøjelse at få besøg af vores helt egen "besøgs-baby", Alma.\nAlmas mor, Marianne Frederiksen, ringede til Birketoft kort tid efter Almas fødsel og forelagde idéen med Alma som besøgs-baby.\n- Da jeg kontaktede Birketoft, vidste jeg ikke hvad jeg forventede at projektet. Jeg var helt ærligt lidt i tvivl om hvilken værdi, det ville have, at vi kom på besøg, fortæller Marianne Frederiksen.\n- Men jeg ringede til Birketoft, og fortalte om min ide. Jeg blev taget rigtig godt imod, og vi blev enige om at Alma og jeg skulle starte op, og så måtte vi se, hvad der skete. Vi startede, da Alma var 14 dage gammel, og har efterfølgende været på besøg hver 14.dag i 2 til 3 timer. Det har heldigvis vist sig, at Almas sind passer godt til at gå lidt fra arm til arm, og bare blive nusset med og set på. Her i sommer ferien har Ida, min store pige på fem, også haft glæde af at være med et par gange. Vi nyder at komme på besøg, hvor vi hver gang bliver mødt med åbne arme,” fortæller Marianna Frederiksen, mor til Alma.\nVærdien i Almas besøg er ikke til at tage fejl af. Vore beboere ser med glæde frem til Almas besøg og glædes ved at se hende vokse og udvikle sig. Lige fra første møde, hvor hun var ganske spæd, har hun gået fra arm til arm, i starten mest sovende, men nu er hun meget mere bevidst og smilende. Det, at have et spædbarn i armene igen, vækker også minder – og alt fra bleer til amning og børneopdragelse bliver vendt i samtalen. Det helt store emne har været ”barselsorlov” og mange af vore ældre beboere kunne godt have ønsket sig lidt mere tid med deres børn, inden arbejdet og pligterne kaldte igen.\nNæste udfordring bliver når Almas mor skal starte på arbejde igen, og vi ikke længere kan følge Almas liv og udvikling hver 14. dag på plejehjemmet. Vi har dog en aftale om at de stadig kommer på besøg, for Alma og hendes familie er blevet en del af Birketoft.\nAf Else Krabbe, forstander\n- Hun er godt nok blevet stor og tungere at sidde med, kommenterede Johanne, der er beboer på Birketoft, ved det seneste møde med besøgs-babyen, Alma. Johanne har fra første færd haft et særligt øje til Alma, som hun gerne holder hver gang.\nAlma hilser på en beboer, mens Almas mor følger med i baggrunden.\nJohanne med Alma på armen.


Finanstilsynet retter skarp kritik mod det lokale pengeinstitut Andelskassen J.A.K. Slagelse efter kontrolbesøg. Andelskassen er på væsentlige områder meget langt fra at leve op til lovgivningens krav, konkluderer tilsynet i sin redegørelse.\nFoto: Carl Redhead. Finanstilsynet sår tvivl om Andelkassen J.A.K Slagelses fremtid.\nTirsdag d. 03. marts 2015, kl. 17.21\nDet lokale pengeinstitut Andelskassen J.A.K. Slagelse får for alvor ørerne i maskinen af Finanstilsynet, som efter et kontrolbesøg udtrykker meget skarp kritik af andelskassens finansielle situation.\n»Finanstilsynet konstaterede, at andelskassen på flere og væsentlige områder angående styring og kontrol er meget langt fra at leve op til lovgivningens krav, hvilket gav anledning til en række påbud,« skriver Finanstilsynet i sin vurdering.\nSamtidig sår tilsynet tvivl om, hvorvidt andelskassen på kort sigt vil være i stand til at bringe orden i sagerne. Det betyder, at andelskassen risikerer at miste sin tilladelse til at drive finansiel virksomhed.\n»Finanstilsynet vurderer, at de mange store udlån i kombination med, at andelskassen ikke opfylder det individuelle solvensbehov og har en skrøbelig kapitalstruktur, indebærer en ikke uvæsentlig risiko for, at andelskassen inden for en kortere årrække kan få svært ved at leve op til kapitalkravene i lov om finansiel virksomhed,« hedder det.\nTilsynet har tidligere været kritisk over for Andelskassen J.A.K. Slagelse og opfordrede tilbage i 2012 andelskassen til at fusionere med et stærkere pengeinstitut.\nAndelskassen skriver på sin hjemmeside, at den tager redegørelsen til efterretning og er gået i gang med udarbejde en genopretningsplan.


3 tilbud Tølløse isolering. En hjælp til gratis isoleringstilbud\nBenyt vores service til at indhente 3 tilbud på isolering Tølløse\nAfslutning af isolering ved gulv\nVægelementer til efterisolering\nDet er let at indhente 3 isolerings tilbud i Tølløse\nLokale isolatører i 4340 Tølløse\n✅Tilbud isolering Tølløse\nIsolering Tølløse - Få op til 3 perfekte tilbud. Ganske gratis isoleringstilbud på ingen tid. Tilbud på en koncentreret isolatør.\nFå 3 Tilbud isolering Tølløse tilbud\n✅Benyt vores service til at indhente 3 tilbud på isolering Tølløse\nVi tilbyder 100% gratis at finde 3 tilbud, uanset hvor i Tølløse, hvordan og/eller hvad der skal efterisoleres.\nBeskriv din efterisoleringsopgave i Tølløse i formularen og overlad det til os, at lokalisere de bedst egnede isolatører til isolering Tølløse opgaven.\nNormalt indeholder udeluften om sommeren omkring 10 gram vanddamp pr. m3, svarende til en gennemsnitlig relativ luftfugtighed på ca. 75%. Om vinteren er det absolutte vanddampindhold lavt, kun ca. 5 gram pr. m3, men den relative luftfugtighed er høj, gennemsnitlig omkring 90%\nGennemsnitstal for et år eller for en måned dækker over store daglige variationer. Når temperaturen stiger i løbet af dagen, falder den relative luftfugtighed. Om sommeren er den relative luftfugtighed ofte nede omkring 50% midt på dagen. När temperaturen falder om natten, stiger den relative luftfugtighed. Her når den ofte op på 100%, så der dannes dug og måske tåge.\n✅Afslutning af isolering ved gulv\nTemperaturen må ikke blive for lav ved kuldebroer. I områder, hvor den indvendige isolering må afbrydes, fx mod gulv, må overfladetemperaturen ikke blive for lav. Det kan være nødvendigt at afbryde varmeisoleringen, før det kritiske område nås.\nDerved får den oprindelige konstruktion stadig tilført varme, og selv om det koster energi, kan det betyde, at konstruktionen er brugbar, fordi fugtniveauet bliver lavere på et ellers kritisk sted. Det er ikke altid er godt at føre varmeisoleringen ned under gulvbrædderne, men i stedet at varmeisoleringen skal stoppe ved gulvet.\nHvis der imidlertid er lagt varmeisolering i gulvet (maks. 50 mm over uisoleret betondæk) vil kuldebroen blive reduceret, hvis de to lag varmeisolering føres sammen. Bedste løsning ville være at lægge en dampspærre over gulvets varmeisolering, men af praktiske årsager er det urealistisk.\nDer findes særlige præfabrikerede vægelementer til indvendig efterisolering. Disse plader fuldklæbes til væggen og er udformet som varmeisolering af feks. skumplast, hvorpå der er dampspærre og fast beklædning. Som følge af, at pladerne er fuldklæbet til væggen, er risikoen for, at der opstår skimmel bag varmeisoleringen reduceret.\nDet forudsætter dog, at den eksisterende ydervæg er så plan, at en fuldklæbning er mulig. Som ved indvendig efterisolering med skeletvæg gælder, at den eksisterende ydervæg skal renses for tapet- og limrester inden opsætning vægelementerne.\nVed anvendelse af præfabrikerede vægelementer skal det sikres, at dampspærren slutter tæt mellem elementerne og mod tilstødende bygningsdele. Løsninger med præfabrikerede vægelementer er ofte systemløsninger, hvor leverandørens anvisninger skal følges, herunder hvilke forudsætninger, der gælder for systemet.\nVore partnere er faguddannede og har styr på både håndelag, kundedialog og god service. Betal ikke tårnhøj for en anerkendt isolatør i 4340 Tølløse. Slip for uduelige firmaer - Anvend vores gratis service i stedet.\nVores faglige netværk består af effektive og kvalitetsbevidste isoleringsfirmaer i hele kongeriget - også i Tølløse. Fortæl os om din sag i tilbudsskemaet så isoleringsfirmaerne med det samme kan bestemme sig for, om de vælger at udarbejde knippelgode tilbud på din isoleringsopgave. Indsend webformularen på ingen tid og få 2-3 strålende isolerings tilbud fra autoriserede isolatører.\nIndhent let den perfekte pris på din isoleringsopgave nu - derudover med superb god rabat. Spar mange penge i dag (lige ved 27 %) med 3 ypperlige profitable tilbud. Få en isolatør, der har tid til at tage sig af isoleringsopgaven her på siden.\nDu kan spare mange penge på isolering Tølløse med 3 tilbud\nI bygningskonstruktionen indgår forskellige former for isolering som et middel til at reducere transmissionen af termisk energi gennem vægge, lofter og gulve. I enkle henseender hjælper det med at holde opvarmet indre rumvarmer om vinteren, og luftkonditionerede rum køligere om sommeren. At reducere transmissionen af termisk energi gør ikke blot rum mere behagelige, men det er også vigtigt at styre energiudgifterne.\nAlle byggematerialer har en iboende isolerende egenskab, som normalt måles på en skala kendt som R-værdi, men yderligere materialer integreres i bygningskonstruktionen specifikt for at tilføre isoleringsværdi til væggene, gulve og lofter. Historisk set har mange forskellige materialer været anvendt som isolering, og mange af disse er nu blevet forladt til fordel for mere moderne og effektive materialer. Den type isolering, du vælger, når du designer og konstruerer et rum, afhænger af dit klima og den R-værdi, du søger.\nTæppe og Batt Isolering\nLangt den mest almindelige type isolering består af et "tæppe" af ruller eller isoleringsbatterier, der bruges til at fylde hulrummene mellem indrammede medlemmer i vægge, lofter og gulve. Batter kan også lægges i et tæppe på tværs af loftet gulve for at isolere mellemrummet nedenfor.\nBatter og ruller består af fleksible fibre vævet sammen i strimler af forskellig bredde og tykkelser til forskellige anvendelser. Mest almindeligt bruger battisolering glasfiberfibre, men det kan også laves ved hjælp af mineralfibre, plastfibre eller naturlige fibre som uld eller bomuld.\nTæppeisolering kan tilbyde R-værdier, der spænder fra R-11 (til 3,5 tommer tykkere batts) til 38 (til 12 tommer tykkere batts). Battisolering er en af de billigeste former for isolering, og en af de letteste at installere.\nSkumpladePolystyren eller polyurethanskumplader giver overlegen isolerende R-værdier for relativt lille tykkelse. De kan bruges til næsten alle dele af en bygning og er særligt effektive til isolering af ydre vægbeklædning, indvendig beklædning til kældervægge og i specielle anvendelser som loftslukker eller luftgab, hvor gulvbjælker møder fundament. De giver en god måde at isolere mellemrummet mellem tagspærre i uventede loftsrum.\nVed anvendelse på indvendige væggenheder skal skumpaneler være dækket med halvtimet tykke gipsplader eller et andet godkendt byggemateriale.\nSkumplade giver fremragende termisk modstand, så meget som det dobbelte af andre materialer af samme tykkelse. De kan let trimmes til størrelse til forskellige anvendelser.\nVæskeskumisolering består af cementerede eller polyuretanmaterialer, der sprøjtes, injiceres eller hældes i vægge eller under gulve, hvor det derefter hærdes til et glimrende isoleringsmateriale. Den er ideel til uregelmæssigt formede områder og omkring forhindringer, eller det kan bruges til at tilføre isolering over eksisterende færdige områder. Det er en god mulighed for isolering af eksisterende vægge, da det kan injiceres i dem uden at fjerne vægfladerne.\nVæskeskum kan give dig mulighed for at opnå højere R-værdier end ved traditionel battisolering, og det har den fordel at være i stand til at fylde de mindste huller for at reducere luftgabene omkring rør, dør og vinduesrammer samt VVS og elektriske ledninger.\nSprøjteskum findes i mange former. Den kan anvendes professionelt til store områder af entreprenører ved hjælp af specialmaskiner eller anvendes til små luftgaber ved brug af enkle sprøjtebeholdere, der er tilgængelige i hjemmet forbedringscentre.\nprisbillige tilbud - modtaget på få dage - hurtig og effektiv måde at få hjælp på.


Camilla i Honduras - Impact, Renacer og Honduras\nCamilla i Honduras\nImpact, Renacer og Honduras\nIMPACT betyder 'påvirkning', 'betydning' og 'indflydelse', og er en dansk organisation som sender unge danske volontører ud på forskellige projekter rundt om i verden. Organisationen bygger på de kristne værdier og har som formål at hjælpe børn ved at sende frivillige ud.\nLæs mere om organisationen på:\nRENACER er et lille børnehjem der ligger i Cofradía i Honduras' bjerge. Børnene er delt op i små familier og bor sammen i små huse med hver deres Mama. Mange af børnene kommer fra brudte familier, hvor forældrene enten er døde eller simpelthen ikke har ressourcer til at tage sig af deres børn. På Renacer får børnene en ny tilværelse og en tryg opvækst. Børnehjemmet har deres egen hjemmeside, som godt nok er på spansk, men der er også mere info om Renacer på Impacts hjemmeside.\nHONDURAS er et land på ca. 112.090 km2, der ligger i Mellemamerika. Landet har 7.167.902 indbyggere, der snakker spansk. 97 procent tilhører den romersk-katolske tro og 3 procent er protestanter eller tilhører anden trosretning. Hovedstaden, som også er den største by, hedder Tegucigalpa og har ca. 1.000.000 indbyggere. Deres valuta hedder Lempiras, men det er også muligt at betale med amerikanske dollars. Skal I i kontakt med mig eller andre i landet, er det godt at have for øje at honduransk tid er ca. 7 timer bagud i forhold til dansk tid. Generelt er klimaet tropisk, og det betyder, at temperaturerne året rundt svinger mellem cirka 20 og 40 grader. I bjergene skal man dog regne med, at der er noget koldere end i resten af landet (Jeg skal bo i bjergene).\n© 2018 camillaihonduras\nAntal besøg: 15575


Køge: Regn, regn og atter regn | TV 2 Lorry\nKøge: Regn, regn og atter regn\nVeje er oversvømmet, og der er vand helt op til husene efter weekendens massive regn. Kommunen arbejder på at få vandet væk fra Køge.\n28. dec 2015, kl. 14:35\nFredag kl. 23 startede regnen og i løbet af lørdagen kom meldingerne om problemer med vand adskillige steder i Køge.\nDe største problemer har været i Boholte/Hastrup området. Men også andre steder i kommunen arbejdes der med at holde vand væk fra husene. Nørremarkens Plejehjem på Ølbyvej i Køge havde i går ca. en meter vand i kælderen, men i nat blev så kælderen tømt.\nMedarbejdere fra ETK (Teknik- og miljøforvaltningen) har i to-holdskift arbejdet konstant med at opsætte skilte, afspærringer og pumpe vandet væk. Alt disponibelt materiel har været og er i brug. For at skabe overblikket og hermed kunne hjælpe borgerne mest og bedst muligt har ETK, Energiforsyningen og Beredskabet løbende holdt koordineringsmøder, såvel på telefon som fysisk på udsatte steder.\nDen store udfordring har været, at der ikke er nogen steder at pumpe vandet hen. Ledningsnettet kan ikke klare presset. Det er fyldt til bristepunktet. Og et forsøg på at pumpe vandet fra den vestlige Hastrupsø til den østlige sø, flyttede bare problemet til nogle andre veje i området.\nTil eftermiddag kan Køge kommune endnu ikke sige hvornår arbejdet med at pumpe vand væk er slut.\nKommunen gør opmærksom på at borgere, der får problemer med vand omgående skal ringe til ETKs vagttelefon på 20 23 60 94.


HAVESIDEN WWW.KAN-LIR.DK - DIN HAVEPORTAL MED ALT OM HAVEN OG DENS PASNING - Artikler: Syrisk Rose\nHovedside for artikler » Plantebeskrivelser » Syrisk Rose\nDen Syriske Rose kommer oprindeligt fra prærielignende omgivelser, som du skal have med i overvejelserne, når du vælger plantested i haven. Den Syriske Rose trives i solen, men ikke i vinden. Det ideelle plantested er på den syd- eller sydvestvendte side af en beskyttende mur, hvor planten står i læ for vinden. Newbiscus kan i løbet af et par år kan blive op til 2 meter høj og 1 meter bred.\nDen Syriske Rose kan gro i de fleste jordtyper bare jorden er luftig, rig på humus og veldrænet. Grav et stort passende hul. Dyp potten eller rodknolden i en spand med vand, hvorefter du fjerner plastic potten. Placer planten så toppen af rodknolden er nogle få centimeter under jordens overflade. Fyld hullet med jord, gerne opblandet med tørv og vand planten godt.\nPlantning i krukke\nVælg en krukke eller en whiskytønde med et hul i bunden, hvor vandet kan løbe fra. Fyld lidt leca nødder i bunden af krukken, så overskydende vand kan løbe fra. Krukken skal være så stor at planten kan danne mange rødder, hvilket forbedrer væksten og forhindrer at jorden tørrer ud. På denne måde kan du vande din syriske Rose så den ikke så nemt blæser væk i vinden.\nLad planten stå i vand, hvorefter du fjerner plastic potten. Placer planten i krukken så toppen af rodknolden er et par centimeter under kanten af krukken. Krukken fyldes nu op til et par centimeter under kanten med kvalitets jord. Dette hindrer at vandet under vanding løber over krukkens kant. Derefter vandes med en tilstrækkelig mængde vand. Den mest optimale placering af Newbiscus i krukke, er på syd- eller sydvestsiden af en hæk eller en mur, som giver god beskyttelse mod vinden.\nStor rodknold = størst chance for at overleve!\nDet bedste omplantningstidspunkt er i marts og primo april hvor planten ikke er begyndt at spire endnu og den værste frost er overstået. Af hensyn til rødderne, foregår omplantning så vidt muligt i en periode, hvor fordampningen er lille og risikoen for frost er væk. Vandes om foråret og om sommeren efterfulgt af regelmæssige omplantninger i takt med at rødderne vokser.\nUltimo september er også en velegenet tid til omplantning. Inden omplantning klipper du halvdelen af grenene af for at mindske fordampningen. Regelmæssig vanding er nødvendig, hvis vejret efter omplantningen er varmt og solrigt.\nSkrevet af Kjeld d. March 07 2013 8721 Fremvisninger ·\nFløjlsblomst, Tagetes patula. Der er mange sorter af Tagetes, i forskellige rene farver, blandede farver, høje og lave (10 cm - 80 cm). Tagetes skulle være gode ved siden af Gulerod i køkkenhaven for at "skræmme" gulerodsfluen væk.


Klumme: Negative renter – hvad betyder det så lige? | erhvervplus.dk\nKlumme: Negative renter – hvad betyder det så lige?\n04 okt. 2019 kl. 08:23\nTorben R. Rasmussen, områdedirektør, Sydbank Aarhus-Aalborg\nDen finansielle verden er havnet i en situation, som vi i min branche nok aldrig havde troet, vi skulle opleve: Der er kommet negative renter.\nSelvom det på mange måder var et utænkeligt scenarie, så er det altså virkeligheden i dag, og det føles, som om man alle vegne taler om de negative renter. Og jeg kan godt forstå, hvis vi danskere er forvirret over, hvad det egentlig er for noget.\nFor på den ene side betyder de negative renter jo, at rigtig mange af os kan få billigere boliglån. Men omvendt kan det måske også betyde, at vi skal til at betale for at have vores penge stående i banken?\nDerfor har jeg taget en snak med vores chefanalytiker Søren V. Kristensen for at forsøge at gøre det hele lidt mere forståeligt.\nHvad betyder rentenedsættelserne for henholdsvis bank og kunder?\n- I udgangspunktet betyder det, at de penge, som kunderne sætter ind i Sydbank og andre banker, nu kan blive forrentet negativt. Nogle af pengene låner banken naturligvis ud igen, men blandt andet fordi der bliver sat langt flere penge ind, end banken kan låne ud, så er banken nødsaget til at placere store dele af pengene til negativ rente i Nationalbanken til pt. -0,7 procent. Derfor koster de negative renter altså rigtig mange penge for banken, forklarer Søren V. Kristensen og fortsætter:\n- Kunderne kan også godt mærke, at renten bliver sat ned. Helt generelt betyder det, at renterne på både udlån og indlån er faldet betydeligt over de seneste år. Erhvervskunder har gennem længere tid haft negative renterne på deres indlån. For langt de fleste private er indlånsrenten lige nu i nul. Men private kunder med meget store kontantbeløb i banken kan nu også opleve negative renter.\nHvad skal der til, for at de negative igen bliver erstattet af positive?\n- Det vil kræve, at inflationen og sandsynligvis også væksten i dansk og europæisk økonomi kommer betydeligt op i gear. Det kunne eksempelvis være som følge af en mere aktiv finanspolitik i Europa.\nHvordan er dine forventninger til fremtiden i forhold til renten? Kan det forblive negativt i lang tid, og er det noget, som vi skal vænne os til?\n- Hvis man kigger ud i markedet, så er forventningen blandt investorerne, at vi først om syv-otte år kan vinke farvel til negative renter. Det er naturligvis uhyggeligt usikkert ude på de horisonter, men det er bestemt ikke langt fra vores forventninger.\n- Så med andre ord; ja, vi skal desværre vænne os til negative renter. Hvor langt den kan komme ned – det er fortsat et godt spørgsmål.\nHar du nogle gode råd i den nuværende situation?\n- De negative renter betyder, at det bliver sværere at få et afkast på pensionsopsparingen. Derfor kan det være en ide at sætte lidt ekstra til side. Omvendt bliver det jo også billigere at låne, og derfor kan det åbne nogle muligheder.\n- Det er altså meget individuelt, hvad du bør gøre, og hvordan din situation ser ud. Mit bedste råd er derfor, at du hiver fat i din rådgiver i Sydbank og får en snak om, hvad det kan betyde for dig, og om det giver nogle relevante muligheder.


AaB Håndbold plages af skader | Sermitsiaqag's Blog\n← Bremen-træning kan gavne landsholdet\n24 dræbt af to bomber i Pakistan →\nAaB Håndbold plages af skader\nPå lørdag tyvstarter AaB Håndbold og GOG den nye sæson i Tele 2 Ligaen. Men selv om de fleste håndboldspillere nok ser frem til at få fedtet fingrene ind i harpiks igen, er forventningens glæde ødelagt en smule i AaB, hvor træner Per Jessen har store mandskabsproblemer få dage inden premieren.\nSkadeslisten er nemlig ganske betragtelig. Holdets store profil Joachim Boldsen kom til skade med ryggen i et gennembrud i pokalkampen mod Tvis Holstebro forleden. Fire øvrige profiler er ude med alvorlige skader, og i mandagens træningskamp mod Århus GF måtte holdets nye slovener Goran Kozomara udgå med en fodledsskade.\n– Det er ikke, fordi vi har kørt spillerne hårdt. Har der været noget, har vi gearet ned med det samme for ikke at forcere noget. Så for mig at se er det bare et sammenfald af uheldige omstændigheder. Det er enormt træls, men vi har da stadig en halv snes spillere tilbage, der så må trække læsset, indtil de andre bliver helt klar, siger Per Jessen.


Politi og militær skal skabe vækst på Langeland\nBåde danske og udenlandske militærenheder og politistyrker skal i fremtiden til Langeland, når de skal på kursus. Det er ideen bag Holmegård Kursus- og Træningscenter, som får støtte af Syddansk Vækstforum.\nOplevelsesøkonomien er én af de vigtigste, fremtidige erhvervsmuligheder på Sydlangeland. Syddansk Vækstforum vil gerne støtte den udvikling og har derfor besluttet at give 4,4 mio. kr. til et nyt utraditionelt kursuscenter med fokus på militær og politimæssig sikkerhed.\n- Vi har støttet centret, fordi det er det eneste af sin slags i Danmark. Det centret kan tilbyde, er unikt. Det kan tiltrække en helt ny kundegruppe til Langeland, give øget omsætning på hele øen og kan skabe nye arbejdspladser, siger regionsrådsformand og formand for Syddansk Vækstforum Carl Holst (V).\nHolmegård Kursus- og Træningscenter er indrettet i en tidligere kaserne, der har stået tom i en årrække. Stedet er nu ejet af Camilla og Henrik Otkjær, der er ved at opbygge centret. Indtil videre har man dog manglet bl.a. skydebaner af international standard, som nu med Vækstforums støtte er sikret realisering.\nDet er den særlige ø-støtteordning, der giver Syddansk Vækstforum mulighed for at støtte privatejede projekter som skydebanen på kursuscentret.\nHolmegård Kursus- og Træningscenter forventer i løbet af få år at komme på adskillige tusinde overnatninger og ca. 10 faste arbejdspladser samt et antal afledte arbejdspladser hos lokale håndværkere og leverandører.\nFAKTA: Syddansk Vækstforum er et erhvervspolitisk samarbejde mellem erhvervsliv, videns- og uddannelsesinstitutioner, arbejdsmarkedets parter, regionens kommuner og Region Syddanmark.\nSom yderområde er Langeland prioriteret hos Syddansk Vækstforum, der i handlingsplanen for 2009-10 har specificeret at yderområder, som Langeland, er et indsatsområde med særligt fokus.\nNyt patientjournalsystem tages i brug i Sydvestjylland og Lillebælt 29. maj\n29. maj vil Sydvestjysk Sygehus, Sygehus Lillebælt og Region Syddanmarks øvrige enheder i Sydvestjylland og Lillebælt som de sidste overgå til det nye patientjournalsystem EPJ SYD.


De seneste bolig-tendenser. Lad dig inspirere på Bjørn Wiinblad websitet til at skabe din personlige stil.\nGiv Mennesker Glæde!\nVi er trætte af krisen og ønsker munterheden tilbage i stuerne.\nAlle farver er i spil – og gerne flere farver på samme gang.\nJo bedre, det går med økonomien, desto stærkere farver tør vi bruge. Økonomien har set lys forude og farverne er på vej tilbage i bolig-indretningen.\nFarverne i din bolig er noget af det nemmeste at ændre og noget af det mest effektfulde. Gå stadig efter neutrale farver på væggene, og skab istedet flotte udtryk med kontrastfarver på fx. puder og pynt.\nGul er en af de helt store trendfarver. Den ser fantastisk ud kombineret med grå og hvide toner og er perfekt til den skandinaviske farvepalet. En god tommelfingerregel er, at farven skal gentages tre gange i et rum, f.eks. et sæt puder med gult mønster, en vase og en lysestage. Du kan evt. også male bagpanelet af en reol i samme gule farve.\nEn anden farve som vi kommer til at se meget mere af er lilla.\nPå materialefronten er dyreskind og naturmaterialer stadig in, og vi ser stadig møbler af drivtømmer, træstumper og genbrugsflasker.\nEfter mange års minimalisme er bolig-tendensen vendt og går i retningen af “The more the merrier”.\nDin bolig er din hule - det er det sted, hvor du skal føle dig godt tilpas, være dig selv og slappe af.\nHygge og det personlige hjem er klare indretningstendenser. Vi må godt bygge rede og skabe rammerne for et behageligt og hygeligt hjemme liv.\nFlere varme toner, flere tekstiler i sofaen - planterne skal indenfor igen og metaller i forskellige farver og kvaliteter, såsom: stål, messing og kobber blandes. Nu skal der mixes, så vi får øje på, hvad tingene er gjort af.\nSten, beton og marmor fortsætter og farvet glas hitter igen - i større omfang end tidligere som lamper, borde samt samlinger af vaser og lysestager.\nAnskaf dig stilarter som du ikke normalt ville og mix det ind i dit hjem. Mix og vær modig - nyt og gammelt giver fantastiske looks.\nFå gerne flere ting ind i din bolig- men vælg dem med omhu, hvad enten de er nye eller gamle og/eller antikke.\nGuld, Ø 16 cm\nRød, 17,6 cm\nGuld, 26 cm\nSkab drama i boligen\nFunktionalitet er ikke længere en nødvendighed, men vil blive overskygget af det unikke.\nDer skal ske noget i din bolig i år - nøgleordet er kreativitet.\nDet gælder om at turde være anderledes. At turde sætte tingene sammen på en ny måde, og at turde blande materialer og farver, og skabe din egen unikke stil.\nDet er ikke nok at kopiere andre, hvis din bolig skal afspejle trenden. I dag handler om det dramatiske, nærmest scenografiske interiør, hvor kreativitet og modighed er nøgleord.\nFunktionalitet er ikke længere i højsæde, men overvundet af det unikke og dramatiske.\nIndenfor denne tendens finder du møbler og design, der har fokus på strukturen, og designerene vil forsøge at overgå hinanden i kampen om at være mest kreativ.\nVi befinder os i en tid af selviscenesættelse.\nSlut med at kopiere andre, når det gælder boligindretning.\nI år skal du være modig, barnlig og ukonventionel!\nVælg mellem høje, lave eller buttede, samt med eller uden hank.\nTa' urtepotten med på badeværelset\nBrug urtepotteskjulerne til mere end blot dine blomster. En sød ide til badeværelset - fyld dem med makeup eller pensler.\nEt produkt - Flere funktioner\nDu kan bruge urtepotteskjulerne til dine planter og blomster, men prøv dem også til krydderurter på køkkenbordet, til tegnegrejet, til makeup eller som brødkurv.\nSmuk dekoration til alle boligens hyggelige rum.\nGlade ansigter i din stue\nBliv i godt humør med Bjørn Wiinblad lysestager i en unik formgivning og med Wiinblads smukke motiver.


LOUISE SCHØNNEMANN | Skyggearbejde\nFamilieliv, Kærlighed, Livets flow, Skyggearbejde, Spiritualitet\nJagten på lykken (Video)\nI efteråret 2017 blev jeg interviewet til et forløb, der satte fokus på JAGTEN PÅ LYKKEN.\nMin deling om nogen af de svære perioder i mit eget liv, kan du høre her. Det blev en ærlig og sårbar fortælling om, hvor langt nede i følelsesregistret, vi kan komme, når vi ikke føler os elsket for den vi er. Men også hvad mit syn på livets rejse gennem kærlighed, smerte og selvindsigt handler om. måske.\n4. oktober 2018 /0 Kommentarer/af Louise Schønnemann\nDer var en gang hvor min værste frygt var, at nogen skulle opdage, at jeg ikke var værd at elske, som mig, med alt det jeg havde gjort og været i min ungdom. Jeg frygtede at de skulle se, hvor såret jeg var – indeni. Hvor usikker jeg var og hvor mislykket, jeg følte mig. Jeg brugte uendelige kræfter på at dække over min skam: overpræsterede og smilede sødt, hjalp alle og signalere ‘omsorgsfuld mor og succesfuld karrierekvinde – styr på det hele’.\nSå gik jeg ned med stress.\nOg så var den illusion li’som ødelagt.\nFor ud af skabet faldt alle min skeletter – og er fortsat med at vælte ud lige siden da. I forskelige former og farver.\nDet er i dag 10 år siden.\nog her er hvad jeg har opdaget og erfaret:\nDet er livslangt arbejde at være menneske. Det er ikke en let rejse. Ikke for nogen. Det er kompliceret og vi gemmer mange lag. Lige når vi tror vi ‘er der’ kommer næste lag og kalder på healing. Lige når vi tror vi ‘har regnet den ud’, viser næste blokering sig. Næste opgave. Næste illusion. Næste udfordring. Og sådan er livet designet. En lang rejse med opgaver og afdækning af ’hvem er jeg – virkelig’.\nVi er alle sårede børn i voksne kroppe\nI sidste weekend deltog jeg igen på Debbie Fords tre-dags The Shadow Proces, og det var her igen så tydeligt, at vi alle er børn i voksne kroppe. Vi mennesker har så mange uhealede lag fra barndommen i os, som stadigvæk styrer os i vores voksne liv. bevidst og ubevidst.\nDet er så rørende og kraftfuldt at være vidne til andres menneskers afdækning, når masker falder, når ærlighed kommer frem og et helt livs skam bliver forløst.\nDet gør mig ydmyg og meget opmærksom på, hvor svært det er at være menneske – og hvor befriende det er, at blive set og mødt, i det værste man bærer i sig.\nPersonligt er jeg stadig uhealet forskellige steder. det ved jeg og det arbejder jeg kontinuerligt med. Der er stadigvæk steder i mig, hvor jeg bare er en lille pige der reagerer, når jeg er presset og trykkes på ‘mine sår fra min barndom’.\nMine sår kommer fra min barndom, hvor mine forældre blev skilt. Min far flyttede fra mig og jeg nåede aldrig at føle, at jeg var dybt elsket af ham. Dybt inden i mig længes jeg stadig efter min hans ubetingede kærlighed og forgudelse, fordi jeg ikke nåede at få dette basale behov dækket – før han døde. Noget i mig længes stadigvæk efter ham – efter at blive set og elsket, efter hans ubetingede kærlighed. Længes efter at høre ham sige ‘Du er min lille smukke prinsesse‘. Den længsel sidder dybt i mig – og driver mange flere valg i dag, jeg vil være ved.\nBåde i mit parforhold, i mit arbejdsliv og generelt i min væren.\nOg sådan er dét for os mennesker. Vi bærer på sår og savn og udækkede behov, som ligger i vores emotionelle system og kalder på os. Igen og igen. Som driver vores valg og lader os træffe destruktive beslutninger.\nLige indtil vi tør se disse sår i øjnene, og være med dem. trække vejret gennem dem. Lige indtil vi kan integrere de dele der mangler i os, og heale det sårede barn – som lever derinde. I os. I vores følelsesmæssige system.\nDet kan vi, når vi er klar til det.\nOg vi er klar, når vi er klar.\nHvilke sår har du fra din barndom, som du stadigvæk fornemmer bløder i dig?\nHvad kommer frem i dig af ubearbejdede følelser, når du er presset eller bange?\nHvor gammel er du mon lige der?\nHvad kalder på din egen omsorg og healing?\nDet er den modige krigers rejse\nat bevæge sig ind i den indre emotionelle verden\nMange mennesker tør ikke komme i kontakt med deres følelser. De er bange for følelsernes kraft. For den smerte der var og som de gemmer på.\nDet er også sårbart og svært at mærke det, der engang gjorde ondt – som stadigvæk sidder i kroppen, bag alle lag af undertrykkelse.\nDet gør ondt at mærke de svigt vi har med os, de sår, de længsler, de afvisninger, følelser af utilstrækkelighed og ensomhed. Følelser af uperfekthed og skam, som er blevet os påført. igen og igen.\nHvis vi vil videre.\nVi bliver nødt til at møde os selv i det svære – være med det og vise os selv omsorg, lige der. uden at fortrænge og lægge låg på.\nI hvertfald hvis vi ønsker en fremtid, der er båret af dyb mening, lethed og glæde, kærlige relationer og autencitet. Ægte oprigtig væren – hvor vi tør møde andre mennesker lige der hvor vi er. Uden skam over os selv, uden frygt for at skelletter vælter ud, uden glimmer-facader og illusioner.\nFor fuck glimmer på kaminhylder, hvis der ligger en hundelort under gulvtæppet og stinker overalt.\nForstår du hvad jeg siger her?\nGør dig selve en tjeneste.\nTag dit liv og dine følelser alvorligt.\nFind dit mod frem.\nFå sagt det der skal siges.\nSlip det der ikke fungerer længere.\nHold op med at lyve og fornægte. med at lade som om.\nLivet er for kort til fasadespil og uærlighed.\nOverfor dig selv.\n15. juni 2018 /0 Kommentarer/af Louise Schønnemann\nENERGI, Familieliv, Kærlighed, Skyggearbejde\nhar du et såret ego, der larmer?\nVi har både et sundt og et såret ego.\nDet er den sårede del af vores personlighed, der skaber uhensigtsmæssige reaktioner i vores liv. For at blive elsket. Set. Hørt. Respekteret. Værdsat.\nNaturlige menneske behov som ikke er blevet dækket fuldstændigt i barndommen og som derfor ligger i underbevidstheden og ‘kalder’ på at blive dækket.\nDet sårede ego er styret af frygt. Frygt for aldrig at blive elsket. Frygt for ikke at blive set, hørt, accepteret. Frygt for at blive overset, glemt, forkastet. Frygt for at være ligegyldig, og være ubemærket i dette liv.\nEt menneske med et sundt ego, der ikke er styret af frygt, tænker:\nJeg må fylde\nJeg må godt være her som jeg er\nJeg er respekteret\nJeg er unik og særlig\nJeg har noget at bidrage med til verden\nJeg er fyldt med kærlighed\nAlt jeg er, er okay.\nJeg er mig og det er præcis som jeg skal være\nJeg har noget at tilbyde andre\nJeg har noget helt særligt at tilbyde verden – fordi jeg er mig.\nJeg skal og må og gør en forskel for andre\nJeg må godt nyde livet\nJeg må godt prioritere mine egne behov\nJeg har behov og det er okay.\nMine behov skal også dækkes\nAlt dette tænkes og siges uden arrogance – uden skam – uden hævdelse eller bedrevidenhed.\nDit sunde ego ved, at disse sætninger gælder ALLE og at det derfor ikke er hævet over andre. Det sunde ego ved, at vi alle er her med samme accept og ‘lov til at være her’.\nAlle andre tanker et dette om andre mennesker kommer fra det sårede ego, der frygter for egen plads og egen overlevelse, frygter for fortsat manglende accept og mangel på kærlighed.\nHvor tænker og handler du mon mest fra?\nDit sårede jeg eller dit sunde jeg?\n2. oktober 2017 /0 Kommentarer/af Louise Schønnemann


Fredagstanker - Ro Yoga\nFørste omgang fredagstanker i det nye år skrives siddende i toget på vej mod "djævleøen". En af mine intentioner i år er nemlig, at bruge lidt mere tid i Køge/København (hvor jeg jo oprindeligt er fra), for se mere til de mennesker, jeg holder allermest af. Og en anden intention er, at bruge offentlig transport mere, da det jo bare er den mest bæredygtig løsning. Udover at toget blev aflyst i sidste øjeblik, og at jeg derfor skulle vente en time ekstra, så er turen nu gået meget fint 😅\nDenne uge har været lidt intens (på den gode måde) og været præget af mange nye tiltag og begivenheder - egentlig ret passende, til det nye årti vi er gået ind ind :-) Først og fremmest, så har jeg lanceret mit allerførste onlineforløb "Find ro & kropsglæde", som er et 8 ugers yogaforløb, du kan følge hjemme i din stue. Jeg er simpelthen så overvældet og taknemmelig over interessen for det! Omend der har været en del at se til i forbindelse med opstarten, så har jeg virkelig nydt hvert sekund, og det må jeg jo bare betyde, at jeg laver det helt rigtige. Jeg glæder mig virkelig til, at følge de første deltageres yogarejse her de næste otte uger.\nHvis du sidder og tænker "øv, det skulle jeg da også have været med på", så er det bestemt ikke for sent. Og hvis du køber adgang inden søndag kl. 23.59, så får du forløbet til intropris og sparer 33%\nUdover yogaforløb, så har ugen også budt på mit allerførste møde i en ny kvindecirkel. Vi er 8 kvinder, der mødes 3 gange over den næste måneds tid, for at inspirere hinanden til, hvordan selvomsorg kan komme mere ind i vores hverdag. Helt vildt hyggeligt og uformelt, og bare så rart at være i rum med kvinder der virkelig vil hinanden det bedste. Cirklen jeg er i nu foregår i Aarhus, men jeg tænker klart, at det er koncept jeg snart vil bringe til Silkeborg. Har du lyst til at være med? ❤\nMin weekend byder ellers på hyggetid med min familie i Køge, Cacao Ceremony i København, middag med en kær veninde, og frokost med en anden kær veninde dagen efter. Alt i alt skønne, afslappende planer ovenpå en lidt krævende uge, inden turen søndag eftermiddag går mod Silkeborg igen.\nUgens op- og ned\nAt jeg (indtil videre, 7-9-13) ikke har haft nogle tekniske problemer eller lignende med mit nye onlineforløb. Vi (host, Simon) har jo tidligere haft en lille episode med at få sendt ca. 700 e-mails til de sammen fem mennesker, så jeg er altid lidt nervøs, når vi laver noget nyt\nEn helt uformel onsdagsmiddag hos søde venner. Det der med at have venner i lokalområdet betyder så meget, og selv efter 3 år i Silkeborg, så er det noget vi arbejder på. Men dem vi har, sætter vi ekstra stor pris på.\nNy video på Ro Yoga Online i Stiv-som-et-bræt serien. Den her er til skuldrene.\nNye bekendtskaber og fællesskab i førnævnte kvindecirkel\nNye skærmbriller fra Izipizi. De tager ca. 40% af det blå lys fra skærme, og omend det selvfølgelig langt fra er optimalt, så fungerer de her godt for mig, fordi de også kan haves på i det offentlige. Kald mig bare forfængelig, men jeg er ikke helt klar til at tage springet med de helt orange briller. De er langt mere effektive, ja, men altså ikke så pæne. Derfor er de her perfekte til mig. Jeg købte også et par til Simon, og vi synes begge to, at hinanden ser lidt lækre ud med dem på 😂\nSkovbrandene i Australien har virkelig været altoverskyggende denne uge. Nyeste tal viser, at 1 milliard dyr er døde pga. brandene. 1 milliard! Det er så voldsomt et tal at jeg virkelig næsten ikke kan fatte det. Hvor føler man sig bare lille og magtesløs. Jeg ville ønske, at jeg kunne springe på et fly derned og hjælpe, men jeg vil nok bare være mere i vejen end til gavn. I stedet prøver jeg, at holde modet højt, kæmpe videre med de små bæredygtige tiltag i hverdagen (og ja, klimaforandringer er skyld i at skovbrandene er langt værre end normalt) og donere det jeg kan undvære, til dem der gør en forskel. Udover at jeg privat har doneret til WWF, har jeg også valgt at give 10% af omsætningen på mit nye onlineforløb til brandmændene i New South Wales, som er en delstat der er særlig hårdt ramt.\nAt Simons og min "date night" i mandags endte med en tur i fitnesscentret.. Det var alt hvad fantasien rakte til... Heldigvis tager vi revanche i næste uge, men en weekendtur til Hamborg. Hvis du har nogle tips til den by, så modtages de med kyshånd!\nJeg vil meget gerne være med til en kvinde cirkel i Silkeborg! Det lyder som et meget spændende koncept, som jeg gerne vil nyde ind på! Mht Hamburg så vil jeg anbefale Tapas restauranten Avelino, Katharine STR. 31. Dog ved jeg ikke om den har en vegansk menu. Rigtig god fredag og rigtig god weekend\nSimone Vendelbo Bruger på Ro Yoga\nFantastisk, Janni! Det er jeg så glad for 🥰 Jeg siger til, når jeg får det stablet på benene 🙏🏻 Og tak for Hamborg-tip. Jeg skriver til dem, og hører om de mon har veganske muligheder 💚


Referat fra skolens GENRALFORSAMLING PDF\nReferat fra skolens GENRALFORSAMLING 2014\nDownload "Referat fra skolens GENRALFORSAMLING 2014"\n1 Referat fra skolens GENRALFORSAMLING Afholdt torsdag den 27. februar 2014 kl i foredragssalen. - I genrealforsamlingen deltog der 34 personer fra skolekredsen og elevforeningen. Dagsordenen for generalforsamlingen var som følger: 1) Valg af dirigent. 2) Valg af referent. 3) Bestyrelsens beretning. 4) Ledelsens beretning. 5) Godkendelse af den reviderede årsrapport regnskab. 6) Indkomne forslag. (Jf. vedtægterne skal forslag være bestyrelsen i hænde senest 10 dage før generalforsamlingens afholdelse. Skal således være kontoret i hænde senest den Evt. forslag udsendes 8 dage før generalforsamlingens afholdelse) 7) Valg af bestyrelsesmedlemmer og suppleanter. Følgende er på valg: a. Anni Elmgreen. Valget gælder en 3-årig periode. b. Mikkel Crone Nielsen. Valget gælder en 3-årig periode. Følgende suppleant er på valg, hvor valget gælder en 1-årig periode: a. Jørn Christoffersen. 8) Valg af revisor. (Generalforsamlingen valgte i 2013 RSM plus). 9) Eventuelt. Mødet indledtes med en velkomst fra formanden, og herefter var der fællessang. Derpå foreslog formanden på bestyrelsens vegne: Ad 1) Valg af dirigent. Erik Rahn blev valgt. Dirigenten konstaterede herefter at generalforsamlingen var lovlig indvarslet og angivet i henhold vedtægtens bestemmelser. Der var ingen bemærkninger, ej heller til dagsordenens angivelser.\n2 Ad 2) Valg af referent. Erik Kjærsgaard. Ad 3) Bestyrelsens beretning. Formanden aflagde på bestyrelsens beretning, der i det følgende gengives i sin fulde ordlyd: 2013 blev endnu et begivenhedsrigt år for Ryslinge Høj- og Efterskole. Den glædeligste var, at vi kunne notere det hidtil største overskud i skolens historie. Mens den største udfordring er, at vi igen skal have etableret lange kurser på højskolen. Dertil kommer, at vi har startet processen med en tiltrængt udvidelse af spisefaciliteterne på højskolen. Og som noget helt naturnødvendigt har vi endnu et år brugt rigtig mange ressourcer på at genoprette skolens bygningsmasse og modernisere den. Nu det det ikke i sig selv et mål, at vi skal tjene mange penge på højskolen. Men det er en forudsætning for, at vi ikke alene kan drive den skole vi gerne vil, men også at vi er herrer i eget hus med den selvbestemmelse det medfører. Den ordførende forstander vil under regnskabsaflæggelse mere detaljeret komme ind på 2013-økonomien. Men jeg kan ikke lade være med at glæde mig over, at vores overskud for 2013 efter fulde afskrivninger og finansielle omkostninger blev på ikke mindre end kroner. Det er knap mere end året før. Der er flere grunde til det fine resultat. Dels at vi også i 2013 fik momskompensation denne gang på kroner. At udlejningen gav mere end forventet og at Efterskolen er i meget god gænge. Men ikke mindst at ledelsen dygtigt har ført en stram økonomisk styring. Når det er så vigtigt for os at tjene penge, så hænger det selvfølgelig sammen med skolens fortsatte synlige gældsbyrde. Men det går den rigtige vej. Vi er meget tæt på, at have fået ram på den dyre kortfristede gæld. Så nu tager vi så fat på den langfristede gæld, som er på godt 10 mio. kr - hvoraf 2,5 mio. er de lidt giftige udlandslån. Vi prøver i første omgang at få forhandlet os til bedre betingelser på vores realkreditlån, og at få udlandslånene konverteret til en mere styrbar kassekredit. Det vil ske gennem møder og de bliver måske lidt robuste med vore pengeinstitutter og muligvis indbyder vi et yderligere et til at give et bud. Højskolen\n3 Det er alle bekendt, at vi har haft udfordringer med den del af højskoledriften, som omfatter de lange kurser. Vi var overbeviste om, at innovation og iværksætteri ville ramme et meget bredt segment af potentielle højskoleelever og ikke mindst tidsånden. Det sidste blev vi bekræftet i af både offentlige og ikke mindst private arbejdsgivere. Og vi kan da heller ikke klage på tilskyndelse til at etablere et langt højskoleforløb indenfor disse områder, og roser fik vi også, da vi udbød kurserne. Men somme tider må man sande, at en ting er de gode ideer og opbakningen til at realisere dem. En anden ting er virkeligheden. Selvfølgelig troede vi ikke, at vi fra starten ville blive overrendt af elever. Ligesom vi i bestyrelsen også var bevidst om, at alt nyt er en satsning. Det kom dog noget bag på både bestyrelse og ledelse og mange andre at der stort set ikke var søgning til de lange kurser. Derfor besluttede vi i sommeren 2013 at pause de lange kurser, mens ledelsen lavede en intens retænkning af projektet og herunder at målrette kurset mere. Vi syntes selv, at det var et kursus med et godt og tidsrelevant indhold. Men trods en næsten overmenneskelig indsats lykkedes det ikke at opnå meget mere end en snes tilmeldinger hvoraf de fleste kom fra udlandet. På den baggrund besluttede bestyrelsen på sit december-møde at forlænge pausen. I stedet er den ordførende forstander i gang med at udtænke et nyt koncept, som vi håber vil være attraktivt. Det forventes at være klar til sommerferien og til lancering umiddelbart efter med henblik på at vi starter langt kursus i januar Pausen har naturligvis indflydelse på vores økonomi, men ikke mere, at vi har haft råd til vove noget nyt. Vi er dog overbeviste om, at der er et marked for os, men det kræver klart den rigtige ide, for at fylde højskolen op. Efterskolens gode økonomi og interessen fra udefrakommende at leje skole har gjort det økonomisk muligt at stoppe op. Og dermed ro til at få skabt det rigtige koncept, som skal videreføre den lange og stolte højskoletradition i Ryslinge. På personalesiden fortsætter Tyge Mortensen sin ansættelse med at skabe og afvikle kurser for iværksættere og virksomheder. Mange ser i stigende grad værdien i at komme på højskolen for at tænke nyt. Den store aktivitet er muliggjort af, at de lange kurser er på pause. Efterskolen Hvert år drager omkring elever i Danmark på Efterskole. Dette tal har de sidste år stabiliseret sig, men bag det store antal gemmer sig ret store regionale forskydninger. Det betød at fem efterskoler sidste år måtte dreje nøglen.\n4 Ryslinge ligger geografisk godt placeret, så forældre fra det meste af landet på godt to timer kan nå skolen. Vi modtager fortsat rigtig mange elever fra Sjælland og Fyn. Men vi har arbejdet på også at rekruttere fra Jylland, og det ser ud til at lykkes nu. I 2013 stabiliserede Ryslinge Efterskole sig elevtalsmæssigt på det gode niveau, vi oplevede i Vi sluttede med 130 elever den 30. juni og bød 132 elever velkommen igen til august. Med naturligt frafald er der nu 127 efterskoleelever på skolen. Vort ønske er fortsat at nå op på 140 elever. Derfor har vi i 2013 strammet PR-profilen op, hvilket har givet pote. Ved årsskiftet havde 145 elever med start til august betalt depositum, og vi har desuden en venteliste. Så fremtiden her tegner lys. De korte kurser Når de korte kurser kører for fulde omdrejninger, kan man måske være tilbøjelig til at overse, at drivkraften for udviklingen udspringer af stedets værdier. Men ikke desto mindre betyder Ryslinge Høj- og Efterskoles værdier meget for både kursisten, kunden og os selv blev et godt år. Ikke mindst havde vi på ny rigtig mange og glade kursister på vores korte sommerkurser. Men ikke uvæsentligt overholdt vi samtidigt vore budgetmål. Det er tydeligt, at kursisterne ikke alene vælger os fordi vi kan levere god kvalitet og service. Men også fordi vores værdier betyder, at vores service og faciliteter indeholder en historisk fortælling, der både har en fortidig, nutidig og fremtidig betydning. Og det perspektiv kan man ikke få på de mere traditionelle kursussteder. Det er dog vigtigt, at vi er bevidste om, at det meget høje aktivitetsniveau på kursus- og udlejnings kun kan finde sted, fordi vi ikke gennemfører lange kurser i denne tid. Til gengæld er det rart at skolen ikke ligger brak i disse perioder, men bliver brugt. Desuden er det også en væsentlig indtægtskilde, idet aktiviteterne i 2013 skaffede en ekstra million kroner på bundlinjen. I sammenligning kan nævnes, at dette beløb svarer til ca. 20 årselever på højskoleforløb. Men det bedste og mest økonomisk sikre er naturligvis, hvis vi er i stand til at fylde højskolen med lange kurser. Lidt statistik på området. Der er i alt afviklet 10 kurser af en uges varighed med ialt 735 kursister, hvor vi selv står for tilrettelægning og gennemførelse.\n5 Antallet af kurser på mellem to og fem dage, hvor vi helt eller delvis forestår tilrettelægning og gennemførelse er 15 med i alt 560 kursister. På den rene udlejningsside, hvor vi udelukkende står for lokaler og fortæring har der været 24 mødearrangementer og otte konferencer med henholdsvis 915 og 765 deltagere Som det fremgår af tallene har aktivitetsniveauet været meget højt. Bygningerne Også i år har vi brugt næsten en million kroner på vedligeholdelse og modernisering af bygningsmassen. Vi er kommet et pænt stykke med genopretningen efter mange års lav vedligeholdelsesgrad. Men med mange efterskoleelever i huset slides der også på huset. I 2013 fik vi renoveret Sønderhus med maling og nye gulve. Lærerværelset i panelstuen har fået nye møbler, tæpper og maling. Men der forestår fortsat mange opgaver, derfor skal der også i de kommende år afsættes pæne beløb på denne konto. Med den høje aktivitet i huset oplever vi ofte, at vores spisefaciliteter både er for små og for uhensigtsmæssigt indrettet. Alene det, at vi har 185 sengepladser, men kun plads til 140 i spisesalen, giver rimelige udfordringer, når huset er fuldt. Bestyrelsen har derfor i 2013 besluttet at iværksætte en proces, som meget gerne skulle ende med det, som vi betegner som et nyt spisehus. Det tænkes opført i forlængelse af bygningen med den nuværende spisesal. Den tidligere forstanderbolig, hvis arkitektur stikker noget af fra de oprindelige bygninger tænkes revet ned, og den nye bygning skal i meget stor udtrækning tænkes ind i den eksisterende bygningsmasse omkring gårdmiljøet. Finansieringen forudsættes i væsentlig grad at kunne ske gennem fondsbevillinger. I den forbindelse er to arkitektfirmaer blevet bedt om at komme med bud på projektet. Det ene firma arbejder vi videre med. Omverdenen Det er tydeligt, at der nu igen står respekt om Ryslinge Høj- og Efterskole. Et godt eksempel herpå er det meget gode samarbejde vi har med Faaborg-Midtfyn kommune. De bruger os både til kurser og møder. Det samme gælder Udvikling Fyn, som er en sammenslutning af en del fynske kommuners udviklingsafdelinger.\n6 En af de store afdelinger under Udvikling Fyn er Fremtidsfabrikken, som ruster iværksættere til at kunne oprette eller udvikle egen virksomhed. De lægger en del kurser her i huset. Et andet område som Udvikling Fyn har fokus på er den såkaldte maritime klynge. Det er et ambitiøst samarbejdsprojekt imellem alle maritime virksomheder på Fyn. Tyge Mortensen gør på dette område et godt arbejde som facilitator på projektet, hvilket giver både aktiviteter og netværkspleje til skolen. Skolekredsen Vi har på Ryslinge Høj- og Efterskole en lidt anderledes struktur end mange andre organisationer. Bestyrelsen er således vedtægtsmæssigt sammensat af repræsentanter fra elevforeningen og skolekredsen. Elevforeningen er efter et par års fravær igen repræsenteret i bestyrelsen. Desværre har elevrepræsentanten Lasse Justesen ikke været i stand til at deltage i arbejde på grund af studier i Paris. Skolekredsen er en meget væsentlig og aktiv del af organisationen. Formålet er at pleje medlemmerne med aktiviteter og arrangementer. Der er stor tilslutning til kredsens arrangementer, hvilket i høj grad styrker skolens omdømme i lokalsamfundet. Jeg vil derfor opfordre til, at man kommer til skolekredsens generalforsamling, som finder sted den 31. marts. Det fine økonomiske resultat, det meget høje aktivitetsniveau, og de mange gode resultater på mange områder, kommer naturligvis ikke af sig selv. Derfor vil jeg gerne først og fremmest takke den ordførende forstander for dygtig ledelse af skolen, og de mange engagerede medarbejdere for en rigtig flot indsats. Jeg er overbevidst om, at skolen er kommet ind i god gænge og på ret kurs, og hertil er der kun at sige: Lad os stålsat fortsætte med det. T il mine bestyrelseskollegaer vil jeg også gerne sig tak for et godt, konstruktivt og inspirerende samarbejde. Det er en vigtig forudsætning for, at ledelse og medarbejdere kan få ro til at udføre det praktiske arbejde. Tak. For at skabe debat/dialog på generalforsamlingen foreslog dirigenten, at forsamlingen ved de enkelte borde drøftede beretningen i tematiseret form. Foreslog derfor også, at ledelsens beretning blev aflagt, således denne kunne medgå i dialogen. Dette tilsluttede forsamlingen sig.\n7 På ledelsens vegne aflagte forstanderen beretning, der beskæftigede sig med følgende: Ryslinge Høj- og Efterskole bygger på traditionerne fra Grundtvig og Kold. Det betyder, at skolen gennem det levende ord og reflekteret læring skal udvikle elever og medarbejdere til åbne, ansvarlige og aktive medborgere i det globale samfund. Levende ord og reflekteret læring ud fra Grundtvig og Kold: Hvordan gør vi egentligt det? Hvad er det, der er vigtigt for os. Hvordan stimulerer vi til åbent og ansvarligt medborgerskab. Slår vi medborgerskab op, står der: Medborgerskab kan ses som et alternativ til markeds- og brugerdemokratiet, der udtrykker sig gennem formel repræsentation, Den uformelle involvering! Er det ikke det vi altid har gjort?? Folkeoplysningen er vel netop en uformel involvering, som rækker ud over brugerdemokrati. Nu har formanden aflagt beretning om året, der er gået og beskrevet den omvæltning, vi nu gennem de sidste 3 år har gennemgået. Vi er en forretning, der skal lave penge, Men vi er ikke bare en forretning, der skal lave penge. Vores værdigrundlag siger noget mere. Hvordan udmønter vi egentligt det I praksis. Fhv. Undervisningsminister siger det bl.a. I en kronik I Kristeligt dagblad: fællesskab, åndsliv og moralkapital Det er det det hele handler om. Og det er der hårdt brug for i det moderne samfund. Jeg har ikke altid godt kunnet li Bertel Haarder, men jeg kan godt li begreberne fællesskab, åndsliv og moralkapital. Jeg synes vi med lanceringen af Innovationshøjskolen for 2 år siden havde fat i Hvad vores samfund havde brug for, men det har også været tydeligt for os at det ikke nødvendigvis harmonerer med, hvad brugerne selv synes de gerne vil have. Efterskolen er efterhånden godt placeret i efterskolelandskabet. Der er en ret klar fornemmelse af, hvad Ryslinge kan. Vi har fået glitret papir at skrive det på og vores hjemmeside spiller godt sammen med det. Men når først de er i huset handler vores skole om noget helt andet også. Jeg skal bringe et par eksempler, hvor jeg har ændret navnet: Simon har som værge en advokat i København. Han er forældreløs og vil gerne opbygge relationer og bånd som betyder noget for ham. Men han mangler modelbilleder, som han synes han kan spejle sig i. Signe bor hos plejeforældre og ser sin far en gang hver 14. Dag. Hun er syg i dagene op til og dagene efter besøger og kan ikke passe sin skole. Vi kan som skole lægge undervisningen på andre tidspunkter, da vi har Signe hele døgnet, så hun får fuld faglig valuta. Lone gad fandme ikke gå i skole mere (mors ord) men ved at skole og fritid integreres, så har Lone svært ved at finde ud af om hun nu skal være trodsig fordi det er skole eller om hun skal være glad fordi det er fritid. Nu har Lone fået mod på skolen igen og starter på det almene gymnasium efter sommer. Pia skærer i sig selv fordi hun synes det er svært at være teenager og skulle forholde sig til livet i det hele taget\n8 Ved at komme sammen med en masse elever som synes det er fantastisk at gå i skole og fantastisk at være ung, får ovenstående elever plads og mulighed for at få talt om problemer uden det får lov at fylde det hele. Sidemakkerhjælp og snakke i fritiden betyder alt. Så vi har et signal, når vi rekrutterer og et andet arbejde, når først vores elever er i hus. Hvis vi ikke er begge dele bevidst laver vi ikke skole i overensstemmelse med vores værdigrundlag. Eller vi rekrutterer ikke de elever, vi også gerne vil have. I fremtiden vil vores science komme til at fylde mere. Science er koblingen imellem fysik, kemi, biologi og geografi, men det er ikke bare naturvidenskab. Science er når eleverne får lov til at arbejde med naturvidenskaben. De senere år er fysik, biologi og geografi blevet skilt ad. Nu samler vi det igen, hvilket der er stor interesse omkring. Derfor afvikler vi i næste uge camp for Klasses elever i 3 dage. Et pilotprojekt i samarbejde med FMK støttet af undervisningsministeriet. Det er først af 4 camps, som måske bliver til en permanent camp kultur. Jeg håber I kommer til at høre mere om det. Til august starter efterskolen op med den nye arbejdstidsaftale, der har været talt rigtig meget om. Her i huset tror vi på dialogen og at vi ad den vej kan nå de fælles mål. TAP erne har igennem mange år lavet rigtig meget i værkstedet i Damgaarden. Fra august flytter vi hele den del ned i varmecentralen og giver dermed plads til mere i Damgaarden. Derved samles en del undervisning og pedellerne får også samlet deres aktiviteter omkring varmecentralen. Heller ikke denne går forbi en udvidelse. Vi har et 300 kw. fyr, som skal suppleres med endnu et fyr på 250 kw. Derved sparer vi gas og det er der penge i. Vi håber finansielt at få mulighed for denne udvidelse som vil kunne tjene sig ind på omk. 5 år. Næste år kommer vores globale platform til at fylde mere. I disse dage er vi i ansættelsen af 2 europæiske volontører, som skal være undervisningsassistenter det kommende skoleår, ligesom vi etablerer en linje for elever, der gerne vil mere Europa. I sidste uge var Maike Pedersen og undertegnede i Slesvig for at sælge efterskole idéen for det danske mindretal i Sydslesvig. 27 efterskoler mødte op til ret få gæster, men interessant var det at se en skole bygget op fra bunden, hvor penge ikke har været et emne, der er talt om. Højskolekonceptet skal være klar til sommerferien. Lige nu tænker vi, men i løbet af den næste måned, vil vi begynde at melde et koncept ud, som vi tror på. I den forbindelse vil jeg gerne sige to ting. 1. Jeg vil arbejde superhårdt på, at vi starter et hold op til januar, og vi skal alle bare vide, at det ikke bliver let. Det er hårdt arbejde, men vi tror på det. 2. Når vi skal overleve på den lange bane, så skal efterskole og højskole hænge bedre sammen. Der skal være nogle overlap, som gør det muligt at trække på samme faglige kræfter. Synergien imellem de to skoler skal kunne bære. Det betyder, at vi skal kunne trække på nogle af de mange erfaringer Tyge og holdet omkring innovationshøjskolen har gjort sig de sidste 2 år. Vi skal kunne trække på nogle af de erfaringer, efterskolen har gjort sig igennem de sidste 5 år, og så skal vi sikre os, at have et produkt, der er et marked for.\n9 En færdig Højskole i Ryslinge har mindst elever, hvilket vi ikke har plads til, men når de kommer finder vi også plads til dem. Vi har sådan set heller ikke plads til alle, når vi til august bliver 140 efterskoleelever og til januar højskoleelever, så uanset hvad, så skal vi i gang med at se på vores bygningskompleks. Formanden nævnte noget af det i sin beretning. Vi er dagligt glade for de rammer vi laver skole i. De er bygget til skole og mange af rammerne med sans for æstetik. Vi renoverer meget og maler rigtig meget. På pedelområdet har vi nu ansat en bygningsmaler til at hjælpe. Det er en god investering og et tegn på, at nu prioriterer vi de rammer vi laver skole i. Dermed har vi 5 mand i pedelområdet, hvoraf de to er lærlinge. I køkkenet er de fire faste efter Heidi og Jette er startet. Heidi er kommet i lære imens Jette er uddannet ernæringsassistent. Tyge er udviklingskonsulent og arbejder med at vedligeholde og styrke vores iværksætternetværk og trækker aktiviteter til huset her i år, hvor der ikke er lange elevhold. På efterskolen stoppede Kristian Grell som den første af det hold, der har været med helt fra starten. I morgen siger vi farvel til Emil Wibe, der er blevet erhvervsskolelærer. Emil kom det andet år, vi har været i gang. Det er helt naturligt efter 5 år, at der sker lidt udskiftning, selvom det også er mærkeligt. På kontoret er de tre ansatte, hvoraf Irene er på delt tid. Så her til slut vil jeg gerne takke alle medarbejdere for en fortrinlig indsats i dette år. og jeg vil gerne takke Tyge for godt arbejde trods de manglende elever, så er ingen i tvivl om at du har ofret dig langt mere end man kan forvente til dette projekt. Og stor tak til dig Erik for god sparring og evnen til at få sat struktur på huset. Det nyder jeg dagligt. Og velkommen til dig Lars. Der er nok at lave, hvilket du vil finde ud af på mandag. Dirigenten lagde herpå op til at hvert enkelt diskuterede temaer, og efter ca minutter gav tilbagemeldinger på emner/områder og/eller spørgsmål man ønsker yderligere debatteret. I det følgende angives i hovedtræk det der fremkom i debatten/dialogen: - Tillykke med den gode økonomi. Det er godt. I tilknytning hertil lev der fokuseret og diskuteret: o Om udlejning kan skabe højskole?! o Hvad skal ideen være til højskolen, hvor der ved bordet er en opfattelse af, at der skal være flere porte/indgange til højskoleforløb. o Hvordan er grundlaget (tilskud m.v.) for korte kurser? - Spændende at der arbejdes med at bygge et nyt spisehus. - Hvad er der i støbeskeen af fremtidige renoveringsplaner? - Samarbejdet mellem skolekredsen og skolens bestyrelse, om bl.a. de strukturelle forhold. Dialog mellem de to bestyrelse for at finde ud af hvordan man tjener hinanden gensidigt. Herunder hvilke områder, ting, skolen er glad for i samarbejdet med skolekredsen. Herunder blev det også angivet, at skolekredsen er for både højskole og efterskole. Forstanderen replicerede på ovenstående kommentarer og spørgsmål, herunder en uddybning af bl.a.: Fremtidige renoveringsplaner.\n10 Vigtigheden af at vi bevarer æstetik og rum i den ånd skolen er opført efter og på. Spændende ide at udforme et nyt spisehus som skolens hjerte både i idemæssig og fysisk henseende. For skolen er det vigtigt at arbejde ud med det omgivne men også at markere sig i omverdenen. Dirigenten satte herefter beretning til afstemning, der blev godkendt enstemmigt. Ad 5) Godkendelse af den reviderede årsrapport regnskab. Forretningsføreren femlagde og uddybede den af bestyrelsen godkendt årsrapport for Det er med stor tilfredshed at der kan fremlægges et rekordoverskud i skolens historie på næsten 2 mio. kr. De enkelte hovedkonti under både indtægter og udgifter blev kommenteret med angivelser af de forhold der har spillet ind for de enkelte resultater. - Skolens regnskabsmateriale kan rekvireres i fuldt omfang ved henvendelse til: I tilknytning til årsrapporten orienterede forretningsføreren om, at der vil blive forhandlet med pengeinstitutter om en et nyt finansielt grundlag for skolens drift, der forhåbentlig også indebærer, at dele af den langfristede gæld omlægges, samtidigt med at der i forbindelse med de planlagte renoveringer kan opnås nye realkreditlån. Skolens kortfristede gæld forventes bragt ud af verdenen med udgangen af 2014/2015. Dirigenten konstaterede, at der ikke var spørgsmål eller andet til regnskabet, hvorpå det blev sat til afstemning. Regnskabet blev enstemmigt godkendt. Ad 6) Indkomne forslag. Da der ikke var indkommet forslag, fortsatte dirigenten til næste punkt. Ad 7) Valg: På valg er Anni Elmgreen og Mikkel Crone Nielsen. Dirigenten bad om forslag til valg af 2 bestyrelsesmedlemmer for en ny 3 årige periode. Forsamlingen genvalgte Anni og Mikkel for en ny 3 årige periode. Ad 8) Valg af revisor:\n11 På valg er RSM Plus: Genvalgt. Ad 9) Eventuelt: Forstanderen oplyste, at elevforeningen for efterskolen efterhånden er så veletableret, så det kan forventes, at elevforeningen vælger repræsentant til bestyrelsen. Formanden takkede dirigenten for hans måde at løse sit hverv på, og takkede de fremmødt for en god og spændende dialog. Generalforsamlingen afsluttede med fællessang kl Referent Erik Kjærsgaard På tegnet af dirigenten Erik Rahn Jensen